
RAPORT COMUN
asupra  propunerii legislative privind transmiterea unor terenuri din domeniul public al statului şi din administrarea Staţiunii de Cercetare – Dezvoltare Agricolă Secuieni în domeniul public al unităţii administrativ – teritoriale Secuieni, judeţul Neamţ şi în administrarea Consiliului Local Secuieni, în vederea extinderii cimitirului situat în satul Secuieni
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară şi servicii specifice, au fost sesizate spre dezbatere în fond, cu propunerea legislativă privind transmiterea unor terenuri din domeniul public al statului şi din administrarea Staţiunii de Cercetare – Dezvoltare Agricolă Secuieni în domeniul public al unităţii administrativ teritoriale Secuieni, judeţul Neamţ şi în administrarea Consiliului Local Secuieni, în vederea extinderii cimitirului situat în satul Secuieni, trimisă cu adresa nr. Pl-x 384 din 6 iunie 2011, înregistrată sub nr. 31/592 din 7 iunie 2011 şi respectiv sub nr. 24/391 din 6 iunie 2011, la Comisia pentru agricultură, silvicultură, industrie alimentară şi servicii specifice.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a respins propunerea legislativă în şedinţa din 30 mai 2011.
Consiliul Legislativ a avizat favorabil  propunerea legislativă, cu observaţii şi propuneri, conform avizului nr. 237 din 7 martie 2011.
Propunerea legislativă supusă dezbaterii are ca obiect de reglementare transmiterea, prin derogare de la prevederile art. 31 din Legea nr. 45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările ulterioare, a unui teren cu suprafaţa de 0,5 ha din domeniul public al statului şi din administrarea Staţiunii de Cercetare – Dezvoltare Agricolă Secuieni, în domeniul public al comunei Secuieni, judeţul Neamţ şi în administrarea Consiliului Local Secuieni, în vederea extinderii cimitirului situat în satul Secuieni.
Guvernul, prin punctul de vedere transmis cu adresa nr. 759 din data de 25 martie 2011, susţine adoptarea acestei iniţiative legislative, cu luarea în considerare a amendamentelor de la pct. II.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei de agricultură, silvicultură, industrie alimentară şi servicii specifice au examinat iniţiativa legislativă în şedinţa din 15 iunie 2011. Din numărul total de 27 membrii ai Comisiei pentru agricultură, la şedinţă au participat 25 deputaţi. Membrii Comisiei juridice, de disciplină şi imunităţi au examinat în şedinţa din 15 iunie 2011 iniţiativa legislativă, expunerea de motive şi avizul favorabil al Consiliului Legislativ. Din numărul total de 23 membri ai Comisiei juridice, de disciplină şi imunităţi, la şedinţă au participat 21 deputaţi. 
 
La dezbaterea propunerii legislative a participat, în calitate de invitat, doamna Ioan Didina, consilier în cadrul Ministerului Agriculturii şi Dezvoltării Rurale.
În urma dezbaterilor celor două comisii sesizate în fond, au hotărât cu unanimitate de voturi - să propună plenului Camerei Deputaţilor, spre dezbatere şi adoptare, Raportul de adoptare a propunerii legislative privind transmiterea unor terenuri din domeniul public al statului şi din administrarea Staţiunii de Cercetare – Dezvoltare Agricolă Secuieni în domeniul public al unităţii administrativ teritoriale Secuieni, judeţul Neamţ şi în administrarea Consiliului Local Secuieni, în vederea extinderii cimitirului situat în satul Secuieni, cu amendamentele admise, astfel cum sunt redate în Anexa I la prezentul Raport. 
În raport cu obiectul şi conţinutul reglementării, propunerea legislativă face parte din categoria legilor organice.

                      Anton Păştinaru         
                    ANEXA I
propunerii legislative privind transmiterea unor terenuri din domeniul public al statului şi din administrarea Staţiunii de Cercetare – Dezvoltare Agricolă Secuieni în domeniul public al unităţii administrativ – teritoriale Secuieni, judeţul Neamţ şi în administrarea Consiliului Local Secuieni, în vederea extinderii cimitirului situat în satul Secuieni
	Nr. crt.
	Textul iniţiatorului
	Text propus de Comisie

(autorul amendamentului)
	Motivarea amendamentelor

	0
	2
	3
	4

	1.
	Titlul legii 

L E G E

privind transmiterea unor terenuri din domeniul public al statului şi din administrarea Staţiunii de Cercetare-Dezvoltare Agricolă Secuieni în domeniul public al unităţii administrativ-teritoriale Secuieni, judeţul Neamţ, şi în administrarea Consiliului Local Secuieni, în vederea extinderii cimitirului situat în satul Secuieni


	Titlul legii 

L E G E

privind transmiterea unor terenuri din domeniul public al statului şi din administrarea Staţiunii de Cercetare - Dezvoltare Agricolă Secuieni, judeţul Neamţ, în domeniul public al Comunei Secuieni, judeţul Neamţ, şi în administrarea Consiliului Local al Comunei Secuieni, în vederea extinderii cimitirului situat în satul Secuieni
Autor: Consiliul Legislativ
	

	2.
	Art. 1. – (1) Prin derogare de la prevederile art.31 din Legea nr.45/2009 privind organizarea şi funcţionarea Academiei de ştiinţe Agricole şi Silvice „Gheorghe Ionescu -Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările ulterioare, se aprobă transmiterea unui teren, situat în comuna Secuieni, judeţul Neamţ, având datele de identificare prevăzute în anexa care face parte integrantă din prezenta lege, din domeniul public al statului şi din administrarea Staţiunii de Cercetare-Dezvoltare Agricolă Secuieni în domeniul public al unităţii administrativ-teritoriale Secuieni şi în administrarea Consiliului Local Secuieni, în vederea extinderii cimitirului situat în satul Secuieni, comuna Secuieni, judeţul Neamţ. 


	Art. 1. – (1) Prin derogare de la prevederile art.31 alin. (2) din Legea nr.45/2009 privind organizarea şi funcţionarea Academiei de ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare, se aprobă transmiterea unui teren, situat în comuna Secuieni, judeţul Neamţ, având datele de identificare prevăzute în anexa care face parte integrantă din prezenta lege, din domeniul public al statului şi din administrarea Staţiunii de Cercetare-Dezvoltare Agricolă Secuieni, judeţul Neamţ, în domeniul public al Comunei Secuieni şi în administrarea Consiliului Local al Comunei Secuieni, în vederea extinderii cimitirului situat în satul Secuieni, comuna Secuieni, judeţul Neamţ. 

Autor:  Guvernul României


	

	3.
	Art.2. – Predarea-preluarea terenului prevăzut la alin. (1) se face pe bază de protocol încheiat între părţile interesate, în termen de 30 de zile de la data intrării în vigoare a prezentei legi.
	Nemodificat 
	

	4.
	Art.3. – Nr. crt. 3 din Anexa nr.3 la legea nr.45/2009, cu modificările ulterioare, se modifică în mod corespunzător.


	Art.3. – Nr. crt. 3 din Anexa nr.3 şi Anexa nr. 3.4. la Legea nr.45/2009, cu modificările şi completările ulterioare, se modifică în mod corespunzător.
	


ANEXA
DATELE DE IDENTIFICARE a ternului care se transmite din domeniul public al statului şi din administrarea Staţiunii de Cercetare -Dezvoltare Agricolă Secuieni, judeţul Neamţ, în domeniul public al unităţii administrativ-teritoriale Secuieni şi în administrarea Consiliului Local al comunei Secuieni, judeţul Neamţ

	Nr. crt.
	Locul unde este situat terenul care se transmite
	Persoana juridică

de la care se transmite terenul
	Persoana juridică la

care se transmite

terenul
	Caracteristicile tehnice ale terenului
	Poziţia din inventarul bunurilor aparţinând domeniului public al statului

	l.
	Comuna Secuieni Judeţul Neamţ
	Statul român -administrarea Staţiunii de Cercetare-Dezvoltare Agricolă Secuieni
	judeţul Neamţ în administrarea Consiliului Local Secuieni
	Teren arabil suprafaţă - 0,5 ha Tarlaua 80 Parcela 620
	MF 114060

